lucianus.navigium 44
καὶ ταῦτα πάντα ἔχειν μὴ ὀλιγοχρόνιον ὄντα μηδὲ κατὰ μέτρον ζῶντα τῆς ἀνθρωπίνης βιοτῆς , ἀλλʼ ἔτη χίλια νέον ἐκ νέου γιγνόμενον διαβιῶναι ἀμφὶ τὰ ἑπτακαίδεκα ἔτη ἀεὶ ἀποδυόμενον τὸ γῆρας ὥσπερ οἱ ὄφεις · οὐδὲν γὰρ δεήσει με ταῦτα ἔχοντα · πάντα γὰρ ἐμὰ ἦν ἂν τὰ τῶν ἄλλων , ἐς ὅσον ἀνοίγειν τε τὰς θύρας ἐδυνάμην καὶ κοιμίζειν τοὺς φύλακας καὶ ἀθέατος εἶναι εἰσιών . εἰ δέ τι ἐν Ἰνδοῖς ἢ Ὑπερβορέοις θέαμα παράδοξον ἢ κτῆμα τίμιον ἢ ὅσα ἐμφαγεῖν ἢ πιεῖν ἡδέα , οὐ μεταστειλάμενος , ἀλλʼ αὐτὸς ἐπιπετόμενος ἀπέλαυον ἁπάντων ἐς κόρον · καὶ ἐπεὶ γρὺψ ὑπόπτερον θηρίον ἢ φοῖνιξ ὄρνεον ἐν Ἰνδοῖς ἀθέατον τοῖς ἄλλοις , ἐγὼ δὲ καὶ τοῦτο ἑώρων ἄν , καὶ τὰς πηγὰς δὲ τὰς Νείλου μόνος ἂν ἠπιστάμην καὶ ὅσον τῆς γῆς ἀοίκητον , καὶ εἴ τινες ἀντίποδες ἡμῖν οἰκοῦσι τὸ νότιον τῆς γῇς ἡμίτομον ἔχοντες . ἔτι δὲ καὶ ἀστέρων φύσιν καὶ σελήνης καὶ αὐτοῦ ἡλίου ῥᾳδίως ἔγνων ἂν ἀπαθὴς ὢν τῷ πυρί , καὶ τὸ πάντων ἥδιστον , αὐθημερὸν ἀγγεῖλαι ἐς Βαβυλῶνα , τίς ἐνίκησεν Ὀλύμπια , καὶ ἀριστήσαντα , εἰ τύχοι , ἐν Συρίᾳ δειπνῆσαι ἐν Ἰταλίᾳ . εἰ δέ τις ἐχθρὸς εἴη , ἀμύνασθαι καὶ τοῦτον ἐκ τοῦ ἀφανοῦς πέτρον ἐμβαλόντα τῇ κεφαλῇ , ὡς ἐπιτετρῖφθαι τὸ κρανίον , τούς τε αὖ φίλους εὖ ποιεῖν ἐπιχέαντα κοιμωμένοις αὐτοῖς τὸ χρυσίον · καὶ μὴν εἴ τις ὑπερόπτης εἴη ἢ τύραννος πλούσιος ὑβριστής , ἀράμενος αὐτὸν ὅσον ἐπὶ σταδίους εἴκοσιν ἀφῆκα φέρεσθαι κατὰ τῶν κρημνῶν . τοῖς παιδικοῖς δὲ ἀκωλύτως ὁμιλεῖν ἂν ἐξῆν εἰσιόντα ἀθέατον κοιμίσαντα ἅπαντας ἄνευ ἐκείνων μόνων . οἷον δὲ κἀκεῖνο ἦν , τοὺς πολεμοῦντας ἐπισκοπεῖν ἔξω βέλους ὑπεραιωρούμενον ; καὶ εἰ δόξειέ μοι , προσθέμενος ἂν τοῖς ἡττημένοις κοιμίσας τοὺς κρατοῦντας νικᾶν παρεῖχον τοῖς φεύγουσιν ἀναστρέψασιν ἀπὸ τῆς τροπῆς . καὶ τὸ ὅλον , παιδιὰν ἐποιούμην ἂν τὸν τῶν ἀνθρώπων βίον καὶ πάντα ἐμὰ ἦν καὶ θεὸς ἐδόκουν τοῖς ἄλλοις . τοῦτο ἡ ἄκρα εὐδαιμονία ἐστὶ μήτε ἀπολέσθαι μήτε ἐπιβουλευθῆναι δυναμένη , καὶ μάλιστα μεθʼ ὑγιείας ἐν μακρῷ τῷ βίῳ .
Lemmas: καί οὗτος πᾶς ἔχω μή ὀλιγοχρόνιος εἰμί μηδέ κατά μέτρον ζάω ὁ ἀνθρώπινος βιοτή , ἀλλά ἔτος χίλιοι νέος ἐκ νέος γίγνομαι διαβιόω ἀμφί ὁ ἑπτακαίδεκα ἔτος ἀεί ἀποδύω ὁ γῆρας ὥσπερ ὁ ὄφις · οὐδείς γάρ δέω ἐγώ οὗτος ἔχω · πᾶς γάρ ἐμός εἰμί ἄν ὁ ὁ ἄλλος , εἰς ὅσος ἀνοίγνυμι τε ὁ θύρα δύναμαι καί κοιμίζω ὁ φύλαξ καί ἀθέατος εἰμί εἰσέρχομαι . εἰ δέ τις ἐν Ἰνδός ἤ Ὑπερβόρεοι θέαμα παράδοξος ἤ κτῆμα τίμιος ἤ ὅσος ἐνεσθίω ἤ πίνω ἡδύς , οὐ μεταστέλλομαι , ἀλλά αὐτός ἐφίπταμαι ἀπολαύω ἅπας εἰς κόρος · καί ἐπεί γρύψ ὑπόπτερος θηρίον ἤ φοῖνιξ ὄρνεον ἐν Ἰνδός ἀθέατος ὁ ἄλλος , ἐγώ δέ καί οὗτος ὁράω ἄν , καί ὁ πηγή δέ ὁ Νεῖλος μόνος ἄν ἐπίσταμαι καί ὅσος ὁ γῆ ἀοίκητος , καί εἰ τις ἀντίπους ἐγώ οἰκέω ὁ νότιος ὁ γῆ ἡμίτομος ἔχω . ἔτι δέ καί ἀστήρ φύσις καί σελήνη καί αὐτός ἥλιος ῥᾴδιος γιγνώσκω ἄν ἀπαθής εἰμί ὁ πῦρ , καί ὁ πᾶς ἡδύς , αὐθημερόν ἀγγέλλω εἰς Βαβυλών , τίς νικάω Ὀλύμπιος , καί ἀριστάω , εἰ τυγχάνω , ἐν Συρία δειπνέω ἐν Ἰταλία . εἰ δέ τις ἐχθρός εἰμί , ἀμύνω καί οὗτος ἐκ ὁ ἀφανής πέτρος ἐμβάλλω ὁ κεφαλή , ὡς ἐπιτρίβω ὁ κρανίον , ὁ τε αὖ φίλος εὖ ποιέω ἐπιχέω κοιμάω αὐτός ὁ χρυσίον · καί μήν εἰ τις ὑπερόπτης εἰμί ἤ τύραννος πλούσιος ὑβριστής , ἀείρω αὐτός ὅσος ἐπί στάδιον εἴκοσι ἀφίημι φέρω κατά ὁ κρημνός . ὁ παιδικός δέ ἀκώλυτος ὁμιλέω ἄν ἔξεστι εἰσέρχομαι ἀθέατος κοιμίζω ἅπας ἄνευ ἐκεῖνος μόνος . οἷος δέ ἐκεῖνος εἰμί , ὁ πολεμέω ἐπισκοπέω ἔξω βέλος ὑπεραιωρέω ; καί εἰ δοκέω ἐγώ , προστίθημι ἄν ὁ ἡσσάομαι κοιμίζω ὁ κρατέω νικάω παρέχω ὁ φεύγω ἀναστρέφω ἀπό ὁ τροπή . καί ὁ ὅλος , παιδιά ποιέω ἄν ὁ ὁ ἄνθρωπος βίος καί πᾶς ἐμός εἰμί καί θεός δοκέω ὁ ἄλλος . οὗτος ὁ ἄκρος εὐδαιμονία εἰμί μήτε ἀπόλλυμι μήτε ἐπιβουλεύω δύναμαι , καί μάλα μετά ὑγίεια ἐν μακρός ὁ βίος .